JAVNI POZIV ZA PRIJAVU ŠTETE U POLJOPRIVREDI (SUŠA)

Župan Ličko-senjske županije je dana 22. listopada 2026. godine na prijedlog Općinskog načelnika Općine Brinje donio Odluku o proglašenju prirodne nepogode - suša na području Općine Brinje KLASA: 920-01/26-01/03, URBROJ: 2125-02-26-9, zbog vremenske nepogode uzrokovane sušom, kojom su nanesene velike materijalne štete na poljoprivredi u razdoblju od 1. srpnja 2026. do 1. rujna 2026. godine.

Pozivaju se oštećenici, fizičke i pravne osobe na čijoj je imovini utvrđena šteta od prirodne nepogode-suša da prijave štetu u poljoprivredi Općinskom povjerenstvu Općine Brinje za procjenu šteta od prirodnih nepogoda u pisanom obliku, na propisanom obrascu PN.

Obrazac se može preuzeti na stranici Općine Brinje www.brinje.hr i u pisarnici Jedinstvenog upravnog odjela Općine Brinje, radnim danom od 07,00 sati do 15,00 sati, na adresi: Općina Brinje, Frankopanska 35, 53260 Brinje.

U obrazac PN obvezno naznačiti matični identifikacijski broj OPG-a (MIBPG), vrstu kulture i površinu u ha te postotak oštećenja pojedinačne kulture.
Prijave bez dostavljenog MIBPG neće biti moguće unijeti u Registar štete od prirodne nepogode.

Uz Obrazac PN obavezno se dostavlja slijedeća dokumentacija:
· Jedinstveni zahtjev za izravna plaćanja za 2026. godinu iz sustava AGRONET (preslika Upisnika OPG-a)
· broj računa prijavitelja na koji će se izvršiti isplata u slučaju odobravanja iste

Prijave štete sa navedenom dokumentacijom podnose se elektronskom poštom na e-mail; ured-nacelnika@brinje.hr ili osobno u Jedinstveni upravni odjel Općine Brinje, Frankopanska 35, 53260 Brinje radnim danom od 26. do 30. listopada 2026. godine u vremenu od 07,00 do 15,00 sati.

Općinsko povjerenstvo za procjenu 
šteta od prirodnih nepogoda


PRILOZI:
· Odluka o proglašenju prirodne nepogode – suša
· Obrazac PN







